NÁRODNÁ RADA SLOVENSKEJ REPUBLIKY

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## IV. volebné obdobie

Číslo: 511/2009

**958a**

# Spoločná správa

**výborov Národnej rady Slovenskej republiky o výsledku prerokovania vládneho návrhu zákona o pedagogických zamestnancoch a  o zmene a  doplnení niektorých zákonov (tlač 958) vo výboroch Národnej rady Slovenskej republiky v druhom čítaní**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Výbor Národnej rady Slovenskej republiky pre vzdelanie, mládež, vedu a šport ako gestorský výbor podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky o výsledku prerokovania návrhu zákona.

**I.**

Národná rada Slovenskej republiky uznesením z 15. apríla 2009 č. 1365 sa uzniesla prerokovať **vládny návrh zákona o pedagogických zamestnancoch a  o zmene a  doplnení niektorých zákonov (tlač 958)** v druhom čítaní a prideliť ho týmto výborom:

Ústavnoprávnemu výboru Národnej rady Slovenskej republiky,

Výboru Národnej rady Slovenskej republiky pre financie, rozpočet a menu,

Výboru Národnej rady Slovenskej republiky pre verejnú správu a regionálny rozvoj,

Výboru Národnej rady Slovenskej republiky pre sociálne veci a bývanie,

Výboru Národnej rady Slovenskej republiky pre zdravotníctvo,

Výboru Národnej rady Slovenskej republiky pre obranu a bezpečnosť,

Výboru Národnej rady Slovenskej republiky pre vzdelanie, mládež, vedu a šport a

Výboru Národnej rady Slovenskej republiky pre ľudské práva, národnosti a postavenie žien.

Ako gestorský výbor určila Výbor Národnej rady Slovenskej republiky pre vzdelanie, mládež, vedu a šport.

Výbory prerokovali návrh zákona v lehote určenej uznesením Národnej rady Slovenskej republiky. Iné výbory o návrhu zákona nerokovali.

**II.**

Poslanec Jozef Rydlo, ktorý nie je členom učených výborov, ktorým bol návrh zákona pridelený na prerokovanie, oznámil v lehote svoje písomné stanovisko k návrhu zákona gestorskému výboru, ktorý sa s ním oboznámil (§75 ods. 2 rokovacieho poriadku Národnej rady Slovenskej republiky).

**III.**

Vládny návrh zákona o pedagogických zamestnancoch a  o zmene a  doplnení niektorých zákonov (tlač 958)odporúčal Národnej rade Slovenskej republiky schváliť Výbor Národnej rady Slovenskej republiky pre sociálne veci a bývanie uznesením č. 247 z 9. júna 2009.

Ústavnoprávny výbor Národnej rady Slovenskej republiky uznesením č. 660 z 10. júna 2009,

Výbor Národnej rady Slovenskej republiky pre financie, rozpočet a menu uznesením č. 507 z 10. júna 2009,

Výbor Národnej rady Slovenskej republiky pre verejnú správu a regionálny rozvoj uznesením č. 286 zo 4. júna 2009,

Výbor Národnej rady Slovenskej republiky pre zdravotníctvo uznesením č. 162 z 9. júna 2009,

Výbor Národnej rady Slovenskej republiky pre obranu a bezpečnosť uznesením č. 243 z 10. júna 2009 a

Výbor Národnej rady Slovenskej republiky pre ľudské práva, národnosti a postavenie žien uznesením č. 198 zo 4. júna 2009

**odporúčali** Národnej rade Slovenskej republiky návrh zákona **schváliť s doplňujúcimi a pozmeňujúcimi návrhmi**, ktoré sú uvedené pod bodom IV. tejto správy.

Výbor Národnej rady Slovenskej republiky pre vzdelanie, mládež, vedu a šport **neprijal** platné uznesenie, nakoľko návrh uznesenia nezískal súhlas nadpolovičnej väčšiny prítomných členov výboru.

**IV.**

Z uznesení výborov pod bodom III. tejto správy vyplývajú tieto pozmeňujúce a doplňujúce návrhy:

**K názvu zákona**

1. Názov zákona znie:

„o pedagogických zamestnancoch a odborných zamestnancoch a o zmene a doplnení niektorých zákonov“

Obsah návrhu zákona sa rovnako dotýka odborných zamestnancov škôl a školských zariadení ako i pedagogických zamestnancov. Tento komplexný vzťah vyjadruje navrhovaný názov zákona.

Výbor NR SR pre financie, rozpočet a menu

Výbor NR SR pre zdravotníctvo

**Gestorský výbor odporúča schváliť**

**K Čl. I**

1. § 1 ods. 1 písm. h) sa za slová „akreditáciu programov kontinuálneho vzdelávania“ vkladajú slová „(ďalej len „akreditácia“).

Legislatívno-technická úprava; v  súlade s Legislatívnymi pravidlami tvorby zákonov (č. 19/1997 Z. z.) je potrebné legislatívnu skratku zaviesť tam, kde sa pojem vyskytuje prvýkrát.

Ústavnoprávny výbor NR SR

Výbor NR SR pre financie, rozpočet a menu

Výbor NR SR pre verejnú správu a regionálny rozvoj

Výbor NR SR pre zdravotníctvo

Výbor NR SR pre obranu a bezpečnosť

Výbor NR SR pre ľudské práva, národnosti a postavenie žien

**Gestorský výbor odporúča schváliť**

1. V § 1 ods. 2 sa za slová „na ďalších“ vkladajú slová „pedagogických zamestnancov a odborných“.

Navrhovanou zmenou sa spresňuje cieľová skupina účinnosti zákona.

Výbor NR SR pre financie, rozpočet a menu

Výbor NR SR pre zdravotníctvo

**Gestorský výbor odporúča schváliť**

1. V § 2 písm. b) sa slová „a na výkon odbornej činnosti“ nahrádzajú slovami „alebo kvalifikovaný výkon odbornej činnosti“.

Legislatívno-technická úprava spresňujúca ustanovenie.

Ústavnoprávny výbor NR SR

Výbor NR SR pre financie, rozpočet a menu

Výbor NR SR pre verejnú správu a regionálny rozvoj

Výbor NR SR pre zdravotníctvo

Výbor NR SR pre obranu a bezpečnosť

Výbor NR SR pre ľudské práva, národnosti a postavenie žien

**Gestorský výbor odporúča schváliť**

1. V § 3 ods. 4 v prvej vete sa za slová „(ďalej len „základný úväzok“)“  vkladajú slová „a podrobnosti s ním súvisiace“.

Vzhľadom na to, že predmetné nariadenie vlády SR, ktoré sa má v zmysle citovaného ustanovenia vydať, nebude riešiť len samotný týždenný rozsah hodín, ale aj podrobnosti napríklad dĺžka vyučovacej hodiny a výchovnej hodiny, dĺžka hodiny odbornej praxe, týždenný pracovný čas a podobne, je potrebné splnomocnenie rozšíriť o navrhované slová.

Výbor NR SR pre financie, rozpočet a menu

Výbor NR SR pre zdravotníctvo

**Gestorský výbor odporúča schváliť**

1. V § 4 ods. 3 sa slová „osobe, ktorá má dieťa zverené do osobnej starostlivosti na základe rozhodnutia súdu“ nahrádzajú slovami „opatrovníkovi, poručníkovi“.

Zosúladenie so zákonom o rodine a odstránenie duplicity.

Ústavnoprávny výbor NR SR

Výbor NR SR pre financie, rozpočet a menu

Výbor NR SR pre verejnú správu a regionálny rozvoj

Výbor NR SR pre zdravotníctvo

Výbor NR SR pre obranu a bezpečnosť

Výbor NR SR pre ľudské práva, národnosti a postavenie žien

**Gestorský výbor odporúča schváliť**

1. V § 5 ods. 2 písm. b) sa za slovo „detí“ vkladá čiarka a slová „a žiakov“ sa nahrádzajú slovami „žiakov a poslucháčov“.

Povinnosťou pedagogického a odborného zamestnanca je chrániť osobné údaje týkajúce sa nielen detí a žiakov, ale aj poslucháčov.

Ústavnoprávny výbor NR SR

Výbor NR SR pre financie, rozpočet a menu

Výbor NR SR pre verejnú správu a regionálny rozvoj

Výbor NR SR pre zdravotníctvo

Výbor NR SR pre obranu a bezpečnosť

Výbor NR SR pre ľudské práva, národnosti a postavenie žien

**Gestorský výbor odporúča schváliť**

1. V § 7 ods. 2 sa úvodná veta nahrádza znením:

„Požadovaným stupňom vzdelania pre

1. učiteľa podľa § 13 písm. b), c), d), f) a g) a pre odborného zamestnanca je najmenej vysokoškolského vzdelania druhého stupňa,“.

Písmená a) až c) sa označujú ako písmená b) až d).

Legislatívno-technická úprava.

Výbor NR SR pre obranu a bezpečnosť

**Gestorský výbor odporúča neschváliť**

1. V § 7 ods. 2 písm. a)  sa za slová „umeleckej školy“ vkladajú slová „a korepetítora“.

Ustanovujú sa požiadavky na stupeň vzdelania pre korepetítora.

Výbor NR SR pre financie, rozpočet a menu

Výbor NR SR pre zdravotníctvo

**Gestorský výbor odporúča schváliť**

1. V § 7 odsek 6 znie:

„(6) Ministerstvo ustanoví všeobecne záväzným právnym predpisom kvalifikačné predpoklady, osobitné kvalifikačné požiadavky a požiadavky vzdelania pre jednotlivé kategórie pedagogických zamestnancov a odborných zamestnancov podľa druhu a typu školy alebo školského zariadenia.“.

Vyhláška bude upravovať aj osobitné kvalifikačné požiadavky a požiadavky vzdelania na stupeň a odbor vzdelania pre jednotlivé kategórie pedagogických zamestnancov a odborných zamestnancov.

Výbor NR SR pre financie, rozpočet a menu

Výbor NR SR pre zdravotníctvo

**Gestorský výbor odporúča schváliť**

1. V § 8 ods. 2 v prvej vete sa vypúšťa čiarka a slová „ktoré majú akreditované učiteľské študijné programy druhého stupňa“ sa nahrádzajú slovami „podľa osobitného predpisu26)“.

Poznámka pod čiarou k odkazu 26 znie:

„26) Vyhláška Ministerstva školstva Slovenskej republiky č. 581/2007 Z. z. o doplňujúcom pedagogickom štúdiu.“.

Nahradením textu sa umožňuje vykonávať vzdelávanie na získanie kvalifikačných predpokladov na vyučovanie odborných predmetov aj vysokým školám technického a umeleckého smeru. Vyhláška uvedená v poznámke pod čiarou upravuje podrobnosti kto a pre koho môže vykonávať vzdelávanie na získanie pedagogickej spôsobilosti pedagogických zamestnancov.

Výbor NR SR pre financie, rozpočet a menu

Výbor NR SR pre zdravotníctvo

**Gestorský výbor odporúča schváliť**

1. V § 8 ods. 2 druhá veta znie:

„Absolventom študijných odborov stredných škôl ukončených maturitnou skúškou alebo absolventskou skúškou poskytujú vzdelávanie na doplnenie kvalifikačných predpokladov podľa odseku 1 písm. a) stredné odborné školy v rozsahu ustanovenom príslušným vzdelávacím programom pomaturitného kvalifikačného štúdia; pre majstrov odbornej výchovy, vychovávateľov a pedagogických asistentov aj organizácie zriadené ministerstvom na zabezpečenie a plnenie úloh v oblasti kontinuálneho vzdelávania.“.

Odsek bol zmenený kvôli lepšej zrozumiteľnosti textu.

Výbor NR SR pre financie, rozpočet a menu

Výbor NR SR pre zdravotníctvo

**Gestorský výbor odporúča schváliť**

1. V § 8 ods. 4 písm. b) sa za slová „stredné odborné školy“ vkladajú slová „a konzervatóriá“.

Tým, že konzervatórium sa účinnosťou školského zákona stalo samostatným druhom strednej školy, je potrebné ustanoviť, aby kvalifikačné vzdelávanie podľa § 8 ods.1 písm. c) mohlo uskutočňovať najmä pre učiteľov základných umeleckých škôl aj konzervatórium.

Výbor NR SR pre financie, rozpočet a menu

Výbor NR SR pre zdravotníctvo

**Gestorský výbor odporúča schváliť**

1. V § 9 odsek 2 sa vypúšťa.

Doterajšie odseky 3 a 4 sa označujú ako odseky 2 a 3.

Vypustenie sa navrhuje z dôvodu duplicity s § 6 ods. 2.

Ústavnoprávny výbor NR SR

Výbor NR SR pre financie, rozpočet a menu

Výbor NR SR pre verejnú správu a regionálny rozvoj

Výbor NR SR pre zdravotníctvo

Výbor NR SR pre obranu a bezpečnosť

Výbor NR SR pre ľudské práva, národnosti a postavenie žien

**Gestorský výbor odporúča schváliť**

1. V § 9 odsek 3 znie:

„(3) Pedagogický zamestnanec a odborný zamestnanec je povinný oznámiť zamestnávateľovi bez zbytočného odkladu podanie obžaloby na jeho osobu vo veci spáchania úmyselného trestného činu alebo trestného činu spáchaného z nedbanlivosti podľa odseku 1. Zamestnávateľ až do právoplatného rozhodnutia súdu pozastaví výkon pedagogickej činnosti pedagogickému zamestnancovi alebo výkon odbornej činnosti odbornému zamestnancovi, proti ktorému bola podaná obžaloba pre spáchanie úmyselného trestného činu alebo pre spáchanie trestného činu z nedbanlivosti v súvislosti s výkonom pedagogickej činnosti alebo s výkonom odbornej činnosti a jeho ďalšie pôsobenie v zamestnaní by ohrozovalo riadny výkon pedagogickej činnosti alebo riadny výkon odbornej činnosti.“.

Navrhuje sa, aby z dôvodu ochrany detí a žiakov, mohli byť ešte pred pozastavením výkonu pedagogickej činnosti pedagogického zamestnanca alebo pozastavením výkonu odbornej činnosti odborného zamestnanca vyčerpané všetky možnosti, ktoré Trestný poriadok umožňuje (zastavenie trestného stíhania, podmienečné zastavenie trestného stíhania alebo zmier).

Výbor NR SR pre financie, rozpočet a menu

Výbor NR SR pre zdravotníctvo

**Gestorský výbor odporúča schváliť**

1. V § 9 ods. 4 prvá veta znie: „Počas pozastavenia výkonu pedagogickej činnosti a výkonu odbornej činnosti patrí pedagogickému zamestnancovi a odbornému zamestnancovi 50% funkčného platu, najmenej však vo výške minimálnej mzdy, ktorý by mu patril, ak by mu nebol pozastavený výkon pedagogickej činnosti a výkon odbornej činnosti.“.

Navrhovanou zmenou sa sleduje garancia minimálnej mzdy aj v prípade, že by 50% funkčného platu bolo menej ako minimálna mzda.

Výbor NR SR pre financie, rozpočet a menu

Výbor NR SR pre zdravotníctvo

**Gestorský výbor odporúča schváliť**

1. V § 10 odsek 2 znie:

„(2) Zdravotnú spôsobilosť preukazuje pedagogický zamestnanec a odborný zamestnanec svojmu zamestnávateľovi pred nástupom do zamestnania lekárskym potvrdením o telesnej spôsobilosti a o duševnej spôsobilosti vo vzťahu k výkonu jeho činnosti.“.

Navrhovaná úprava vyžaduje, aby potvrdenie o zdravotnej spôsobilosti jasne určilo, či je uchádzač o zamestnanie spôsobilý telesne aj duševne vykonávať činnosti pedagogického alebo odborného zamestnanca.

Výbor NR SR pre financie, rozpočet a menu

Výbor NR SR pre zdravotníctvo

**Gestorský výbor odporúča schváliť**

1. V § 11 ods. 4 písm. g) sa slovo „overený“ nahrádza slovom „osvedčený“.

Zosúladenie terminológie so zákonom č. 323/1992 Zb. o notároch a notárskej činnosti (Notársky poriadok) v znení neskorších predpisov a so zákonom č. 599/2001 Zb. o osvedčovaní listín a podpisov na listinách obvodnými úradmi a obcami v znení neskorších predpisov.

Ústavnoprávny výbor NR SR

Výbor NR SR pre financie, rozpočet a menu

Výbor NR SR pre verejnú správu a regionálny rozvoj

Výbor NR SR pre zdravotníctvo

Výbor NR SR pre obranu a bezpečnosť

Výbor NR SR pre ľudské práva, národnosti a postavenie žien

**Gestorský výbor odporúča schváliť**

1. V  11 ods. 5 sa slová „pred skúškou“ nahrádzajú slovami „pred vykonaním jazykovej skúšky“.

Spresnenie ustanovenia.

Ústavnoprávny výbor NR SR

Výbor NR SR pre financie, rozpočet a menu

Výbor NR SR pre verejnú správu a regionálny rozvoj

Výbor NR SR pre zdravotníctvo

Výbor NR SR pre obranu a bezpečnosť

Výbor NR SR pre ľudské práva, národnosti a postavenie žien

**Gestorský výbor odporúča schváliť**

1. V § 11 ods. 6 v prvej vete sa spojka „a“ nahrádza spojkou „alebo“.

Stačí preukázanie znalosti štátneho jazyka potrebnej na výkon pedagogickej alebo odbornej činnosti.

Ústavnoprávny výbor NR SR

Výbor NR SR pre financie, rozpočet a menu

Výbor NR SR pre verejnú správu a regionálny rozvoj

Výbor NR SR pre zdravotníctvo

Výbor NR SR pre obranu a bezpečnosť

Výbor NR SR pre ľudské práva, národnosti a postavenie žien

**Gestorský výbor odporúča schváliť**

1. § 12 sa dopĺňa písmenom g), ktoré znie:

„g) korepetítor.“.

Korepetítor sa dopĺňa do kategórie pedagogického zamestnanca z dôvodu, že sa podieľa na výchovno-vzdelávacej činnosti žiakov ZUŠ a konzervatórií pri ich umeleckých výkonoch.

Výbor NR SR pre financie, rozpočet a menu

Výbor NR SR pre zdravotníctvo

**Gestorský výbor odporúča schváliť**

1. § 18 vrátane nadpisu znie:

„§ 18

Tréner športovej školy, tréner športovej triedy a korepetítor

1. Tréner športovej školy a tréner športovej triedy sa pri výkone pedagogickej činnosti podieľa na uskutočňovaní športovej prípravy ako súčasti školského vzdelávacieho programu športovej školy alebo školy so športovou triedou.
2. Korepetítor sa pri výkone pedagogickej činnosti podieľa na uskutočňovaní školského vzdelávacieho programu, ktorého súčasťou je príprava umeleckého výkonu žiakov a umelecký výkon žiakov základnej umeleckej školy alebo konzervatória.
3. Na pedagogického zamestnanca, ktorým je korepetítor, sa nevzťahujú ustanovenia § 32 až 34, § 37, § 38, § 41, § 49 až 51.“.

Navrhovaným ustanovením sa definuje činnosť korepetítora a zároveň sa vymedzujú ustanovenia tohto zákona, ktoré sa na korepetítora nevzťahujú.

Výbor NR SR pre financie, rozpočet a menu

Výbor NR SR pre zdravotníctvo

**Gestorský výbor odporúča schváliť**

1. V § 20 ods. 1 sa za slovo „Psychológ“ vkladajú slová „podľa tohto zákona“.

Navrhovaná zmena má zabezpečiť odčlenenie výkonu činnosti psychológa v školstve od výkonu činností psychológa v rezorte zdravotníctva.

Výbor NR SR pre financie, rozpočet a menu

Výbor NR SR pre zdravotníctvo

**Gestorský výbor odporúča schváliť**

1. V § 22 ods. 1 sa za slová „Špeciálny pedagóg“ vkladajú slová „podľa tohto zákona“.

Navrhovaná zmena má zabezpečiť odčlenenie výkonu činnosti špeciálneho pedagóga v školstve od výkonu činností špeciálneho pedagóga v rezorte zdravotníctva.

Výbor NR SR pre financie, rozpočet a menu

Výbor NR SR pre zdravotníctvo

**Gestorský výbor odporúča schváliť**

1. V § 23 sa za slová „Liečebný pedagóg“ vkladajú slová „podľa tohto zákona“.

Navrhovaná zmena má zabezpečiť odčlenenie výkonu činnosti liečebného pedagóga v školstve od výkonu činností liečebného pedagóga v rezorte zdravotníctva.

Výbor NR SR pre financie, rozpočet a menu

Výbor NR SR pre zdravotníctvo

**Gestorský výbor odporúča schváliť**

1. V § 25 ods. 3 sa slová „výkon odbornej činnosti“ nahrádzajú slovami „štandardný výkon odbornej činnosti“.

Spresnenie ustanovenia.

Ústavnoprávny výbor NR SR

Výbor NR SR pre financie, rozpočet a menu

Výbor NR SR pre verejnú správu a regionálny rozvoj

Výbor NR SR pre zdravotníctvo

Výbor NR SR pre obranu a bezpečnosť

Výbor NR SR pre ľudské práva, národnosti a postavenie žien

**Gestorský výbor odporúča schváliť**

1. V § 31 písm. b) sa vypúšťajú slová „prvú atestáciu alebo“.

Vypustenie sa navrhuje z dôvodu duplicity, keďže činnosť člena skúšobnej komisie pre prvú atestáciu je už obsiahnutá v § 30.

Ústavnoprávny výbor NR SR

Výbor NR SR pre financie, rozpočet a menu

Výbor NR SR pre verejnú správu a regionálny rozvoj

Výbor NR SR pre zdravotníctvo

Výbor NR SR pre obranu a bezpečnosť

Výbor NR SR pre ľudské práva, národnosti a postavenie žien

**Gestorský výbor odporúča schváliť**

1. V  § 31 písm. d) sa na konci pripájajú slová „a odbornej činnosti“.

Odborný zamestnanec vykonáva svoju prieskumno-analytickú činnosť aj v oblasti odbornej činnosti, ktorá sa viaže k výkonu jeho odborného profilu.

Na základe skutočnosti, že ustanovenie § 31 sa vzťahuje aj na odborného zamestnanca je potrebné túto skutočnosť uviesť aj v písmene d).

Výbor NR SR pre financie, rozpočet a menu

Výbor NR SR pre zdravotníctvo

Výbor NR SR pre ľudské práva, národnosti a postavenie žien

**Gestorský výbor odporúča schváliť**

1. V § 33 ods. 3 písm. a) sa čiarka nahrádza spojkou „a“.

Navrhovaná zmena jednoznačne vyjadruje, že musia byť splnené obidve podmienky súčasne.

Výbor NR SR pre financie, rozpočet a menu

Výbor NR SR pre zdravotníctvo

**Gestorský výbor odporúča schváliť**

1. V § 33 odsek 11 znie:

„(11) Činnosť odborného zamestnanca špecialistu môže vykonávať ten, kto

1. spĺňa kvalifikačné predpoklady na výkon odbornej činnosti a
2. má ukončené adaptačné vzdelávanie.“.

V záujme jednoznačnosti výkladu ustanovenia odseku 11 je potrebné riešiť uvedenú problematiku priamo v texte odseku a nie odkazom na odsek 3.

Výbor NR SR pre financie, rozpočet a menu

Výbor NR SR pre zdravotníctvo

**Gestorský výbor odporúča schváliť**

1. V § 33 ods. 11 sa slová „sa vzťahuje“ nahrádzajú slovami „sa nevzťahuje“.

Odborný zamestnanec má spĺňať kvalifikačné predpoklady na výkon odbornej, nie pedagogickej činnosti.

Výbor NR SR pre ľudské práva, národnosti a postavenie žien

**Gestorský výbor odporúča neschváliť**

1. V § 35 ods. 2 sa slová „Poskytovateľom kontinuálneho vzdelávania (ďalej len „poskytovateľ“)“ nahrádzajú slovom „Poskytovateľom“.

Legislatívno-technická úprava v nadväznosti na zavedenú legislatívnu skratku v § 1 ods. 1 písm. i).

Ústavnoprávny výbor NR SR

Výbor NR SR pre financie, rozpočet a menu

Výbor NR SR pre verejnú správu a regionálny rozvoj

Výbor NR SR pre zdravotníctvo

Výbor NR SR pre obranu a bezpečnosť

Výbor NR SR pre ľudské práva, národnosti a postavenie žien

**Gestorský výbor odporúča schváliť**

1. V § 35 odsek 5 znie:

„(5) Kontinuálne vzdelávanie podľa odseku 4 písm. b) až f) sa uskutočňuje prostredníctvom programov kontinuálneho vzdelávania akreditovaných podľa tohto zákona.“.

Navrhovaná zmena sa uskutočňuje z dôvodu spresnenia textu.

Výbor NR SR pre financie, rozpočet a menu

Výbor NR SR pre zdravotníctvo

**Gestorský výbor odporúča schváliť**

1. V § 35 ods. 6, 7 a ods. 8 písm. d) sa slovo „programu“ nahrádza slovami „programu kontinuálneho vzdelávania“.

Úprava v nadväznosti na vypustenie legislatívnej skratky.

Výbor NR SR pre financie, rozpočet a menu

**Gestorský výbor odporúča schváliť**

1. V § 41 ods. 2 sa na konci prvej vety pripájajú slová „a stredné odborné školy a konzervatóriá podľa § 8 ods. 4 písm. b)“.

Navrhovaná zmena sa uskutočňuje v nadväznosti na zmeny v § 8 ods. 4.

Výbor NR SR pre financie, rozpočet a menu

Výbor NR SR pre zdravotníctvo

**Gestorský výbor odporúča schváliť**

1. V § 41 ods. 3 druhá veta znie: „Predseda skúšobnej komisie nie je zamestnancom poskytovateľa a vymenúva ho ministerstvo.“. Na konci sa pripája táto veta: „Členov skúšobnej komisie vymenúva štatutárny orgán poskytovateľa podľa odseku 2.“.

Z dôvodu objektívnosti vykonávania atestačných skúšok sa navrhuje, aby predseda nebol zamestnancom organizácie, na ktorej sa atestačná skúška koná a aby jeho menovanie bolo v rukách ministerstva – obdobne ako predseda komisie pre záverečnú skúšku, maturitnú skúšku a pod.

Výbor NR SR pre financie, rozpočet a menu

Výbor NR SR pre zdravotníctvo

**Gestorský výbor odporúča schváliť**

1. V nadpise pod § 42 sa vypúšťajú slová „programu kontinuálneho vzdelávania“.

Legislatívno-technická úprava v nadväznosti na navrhnutú legislatívnu skratku v § 1 ods. 1 písm. h).

Ústavnoprávny výbor NR SR

Výbor NR SR pre financie, rozpočet a menu

Výbor NR SR pre verejnú správu a regionálny rozvoj

Výbor NR SR pre zdravotníctvo

Výbor NR SR pre obranu a bezpečnosť

Výbor NR SR pre ľudské práva, národnosti a postavenie žien

**Gestorský výbor odporúča schváliť**

1. V § 42 ods. 1 sa vypúšťajú slová „programu kontinuálneho vzdelávania „(ďalej len „akreditácia“).

Legislatívno-technická úprava v nadväznosti na navrhnutú legislatívnu skratku v § 1 ods. 1 písm. h).

Ústavnoprávny výbor NR SR

Výbor NR SR pre financie, rozpočet a menu

Výbor NR SR pre verejnú správu a regionálny rozvoj

Výbor NR SR pre zdravotníctvo

Výbor NR SR pre obranu a bezpečnosť

Výbor NR SR pre ľudské práva, národnosti a postavenie žien

**Gestorský výbor odporúča schváliť**

1. V § 42 ods. 4 písm. b) a e) a ods. 7 sa slovo „programu“ nahrádza slovami „programu kontinuálneho vzdelávania“.

Úprava v nadväznosti na vypustenie legislatívnej skratky.

Výbor NR SR pre financie, rozpočet a menu

**Gestorský výbor odporúča schváliť**

1. V nadpise pod § 43 a v odseku 1 sa vypúšťa slovo „programu“.

Legislatívno-technická úprava v nadväznosti na navrhnutú legislatívnu skratku v § 1 ods. 1 písm. h).

Ústavnoprávny výbor NR SR

Výbor NR SR pre financie, rozpočet a menu

Výbor NR SR pre verejnú správu a regionálny rozvoj

Výbor NR SR pre zdravotníctvo

Výbor NR SR pre obranu a bezpečnosť

Výbor NR SR pre ľudské práva, národnosti a postavenie žien

**Gestorský výbor odporúča schváliť**

1. V § 43 ods. 2 písm. d), g) a i) sa slovo „programu“ nahrádza slovami „programu kontinuálneho vzdelávania“.

Úprava v nadväznosti na vypustenie legislatívnej skratky.

Výbor NR SR pre financie, rozpočet a menu

**Gestorský výbor odporúča schváliť**

1. V nadpise pod § 44 sa vypúšťajú slová „pre kontinuálne vzdelávanie pedagogických zamestnancov a odborných zamestnancov“.

Legislatívno-technická úprava v nadväznosti na zavedenú legislatívnu skratku v § 1 ods. 1 písm. h).

Ústavnoprávny výbor NR SR

Výbor NR SR pre financie, rozpočet a menu

Výbor NR SR pre verejnú správu a regionálny rozvoj

Výbor NR SR pre zdravotníctvo

Výbor NR SR pre obranu a bezpečnosť

Výbor NR SR pre ľudské práva, národnosti a postavenie žien

**Gestorský výbor odporúča schváliť**

1. V § 45 písm. a), b) a d) sa slovo „programu“ nahrádza slovami „programu kontinuálneho vzdelávania“.

Úprava v nadväznosti na vypustenie legislatívnej skratky.

Výbor NR SR pre financie, rozpočet a menu

**Gestorský výbor odporúča schváliť**

1. V § 46 ods. 3 písm. a) sa slovo „programu“ nahrádza slovami „programu kontinuálneho vzdelávania“.

Úprava v nadväznosti na vypustenie legislatívnej skratky.

Výbor NR SR pre financie, rozpočet a menu

**Gestorský výbor odporúča schváliť**

1. V § 46 odsek 5 znie:

„(5) Doba platnosti priznaného kreditu je najviac sedem rokov od jeho priznania; zo závažných dôvodov, najmä čerpania materskej dovolenky, rodičovskej dovolenky alebo práceneschopnosti trvajúcej dlhšie ako šesť mesiacov nepretržite, môže zamestnávateľ na základe písomnej žiadosti zamestnanca túto dobu predlžiť najviac o tri roky.“.

Návrh upresňuje pojem dlhodobá práceneschopnosť.

Výbor NR SR pre financie, rozpočet a menu

Výbor NR SR pre zdravotníctvo

**Gestorský výbor odporúča schváliť**

1. V § 47 ods. 1 písm. a) sa slová „programy podľa § 35 ods. 4 písm. b) až d)“ nahrádzajú slovami „programy kontinuálneho vzdelávania podľa § 35 ods. 4 písm. b) až d)“ a v § 47 ods. 1 písm. b) sa slová „programu podľa § 35 ods. 4 písm. b) až d)“ nahrádzajú slovami „programu kontinuálneho vzdelávania podľa § 35 ods. 4 písm. b) až d)“.

Úprava v nadväznosti na vypustenie legislatívnej skratky.

Výbor NR SR pre financie, rozpočet a menu

**Gestorský výbor odporúča schváliť**

1. V § 48 sa vypúšťajú odseky 2 a 3.

Súčasne sa zrušuje označenie odseku 1.

V § 60 ods. 1 je splnomocňovacie ustanovenie, podľa ktorého podrobnosti o získavaní a o priznávaní kreditov ustanoví všeobecne záväzný právny predpis, ktorý vydá ministerstvo.

Výbor NR SR pre ľudské práva, národnosti a postavenie žien

**Gestorský výbor odporúča schváliť**

1. V § 49 ods. 2 posledná veta znie:

„Druhú atestáciu môže vykonať len pedagogický zamestnanec s prvou atestáciou, ktorý získal najmenej požadované vysokoškolské vzdelanie druhého stupňa, alebo odborný zamestnanec s prvou atestáciou, ktorý získal najmenej požadované vysokoškolské vzdelanie druhého stupňa.“.

Upravuje sa znenie ustanovenia z dôvodu jednoznačnosti a zrozumiteľnosti.

Výbor NR SR pre financie, rozpočet a menu

Výbor NR SR pre zdravotníctvo

**Gestorský výbor odporúča schváliť**

1. V § 50 ods. 8 sa slová „opravnej skúšky“ nahrádzajú slovami „opravnej atestačnej skúšky“.

Spresnenie ustanovenia.

Ústavnoprávny výbor NR SR

Výbor NR SR pre financie, rozpočet a menu

Výbor NR SR pre verejnú správu a regionálny rozvoj

Výbor NR SR pre zdravotníctvo

Výbor NR SR pre obranu a bezpečnosť

Výbor NR SR pre ľudské práva, národnosti a postavenie žien

**Gestorský výbor odporúča schváliť**

1. V § 51 ods. 2 druhá veta znie: „Predseda atestačnej komisie nie je zamestnancom organizácie podľa § 49 ods. 3, na ktorej sa atestačná skúška vykonáva a vymenúva ho ministerstvo.“. Na konci sa pripája táto veta: „Členov atestačnej komisie vymenúva štatutárny orgán organizácie podľa § 49 ods. 3 písm. a) a b) alebo rektor vysokej školy.“.

Z dôvodu objektívnosti vykonávania atestačných skúšok sa navrhuje, aby predseda nebol zamestnancom organizácie, na ktorej sa atestačná skúška koná a aby jeho menovanie bolo v rukách ministerstva – obdobne ako predseda komisie pre záverečnú skúšku, maturitnú skúšku a pod.

Výbor NR SR pre financie, rozpočet a menu

Výbor NR SR pre zdravotníctvo

**Gestorský výbor odporúča schváliť**

1. V § 51 sa odsek 7 vypúšťa.

Poznámky pod čiarou k odkazom 66 až 74 sa označujú ako poznámky pod čiarou k odkazom 65 až 73.

Na základe skutočnosti, že zloženie atestačných komisií sa bude vždy určovať pre každú kategóriu a subkategóriu samostatne, nie je potrebné riešiť zánik členstva zákonom.

Výbor NR SR pre financie, rozpočet a menu

Výbor NR SR pre zdravotníctvo

**Gestorský výbor odporúča schváliť**

1. V § 53 ods. 4 písmeno b) znie:

„b) 75% preukázanej hodnoty vakcíny proti hepatitíde typu A a B, najviac v sume životného minima pre jednu plnoletú fyzickú osobu, ak ju neuhrádza zdravotná poisťovňa zamestnanca.“.

Navrhovaná úprava zohľadňuje, že v súčasnosti má uvedená vakcína celoživotný účinok.

Výbor NR SR pre financie, rozpočet a menu

Výbor NR SR pre zdravotníctvo

**Gestorský výbor odporúča schváliť**

1. V § 58 ods. 1 písm. a) sa za slovo „registra“ vkladá slovo „zamestnancov“.

Zosúladenie používanej terminológie.

Ústavnoprávny výbor NR SR

Výbor NR SR pre financie, rozpočet a menu

Výbor NR SR pre verejnú správu a regionálny rozvoj

Výbor NR SR pre zdravotníctvo

Výbor NR SR pre obranu a bezpečnosť

Výbor NR SR pre ľudské práva, národnosti a postavenie žien

**Gestorský výbor odporúča schváliť**

1. V § 60 odsek 1 znie:

„(1) Organizáciu, obsah, rozsah, druhy, formy a ukončovanie kontinuálneho vzdelávania, atestácie, získavanie, priznávanie a počet kreditov a financovanie kontinuálneho vzdelávania ustanoví všeobecne záväzný právny predpis, ktorý vydá ministerstvo.“.

V nadväznosti na vypustenie ustanovení § 48 ods. 2 a 3 je potrebné určiť splnomocnenie ministerstvu školstva na vydanie vykonávacieho predpisu tak, aby mohol riešiť aj problematiku vypustených ustanovení.

Výbor NR SR pre financie, rozpočet a menu

Výbor NR SR pre zdravotníctvo

**Gestorský výbor odporúča schváliť**

1. V § 60 ods. 8 sa za slová „§ 35 ods. 7 a 8“ vkladajú slová „a § 50 ods. 5“.

Do ustanovenia sa navrhuje doplniť aj osvedčenie o atestácii, ktoré by tiež malo mať charakter verejnej listiny.

Ústavnoprávny výbor NR SR

Výbor NR SR pre financie, rozpočet a menu

Výbor NR SR pre verejnú správu a regionálny rozvoj

Výbor NR SR pre zdravotníctvo

Výbor NR SR pre obranu a bezpečnosť

Výbor NR SR pre ľudské práva, národnosti a postavenie žien

**Gestorský výbor odporúča schváliť**

1. V § 61 ods. 6 sa vypúšťajú slová „alebo odbornej činnosti“.

Vypustenie sa navrhuje z dôvodu, že ustanovenie sa týka len pedagogického zamestnanca.

Ústavnoprávny výbor NR SR

Výbor NR SR pre financie, rozpočet a menu

Výbor NR SR pre verejnú správu a regionálny rozvoj

Výbor NR SR pre zdravotníctvo

Výbor NR SR pre obranu a bezpečnosť

Výbor NR SR pre ľudské práva, národnosti a postavenie žien

**Gestorský výbor odporúča schváliť**

1. V § 61 ods. 7 sa na konci pripájajú tieto slová: „v súlade s § 49 ods. 7.“.

Doplnené znenie upresňuje to, že vykonaná atestácia pedagogického zamestnanca a odborného zamestnanca platí len pre príslušnú kategóriu alebo podkategóriu a príslušný stupeň a odbor vzdelania, v ktorom atestáciu vykonal.

Výbor NR SR pre financie, rozpočet a menu

Výbor NR SR pre zdravotníctvo

**Gestorský výbor odporúča schváliť**

1. V § 61 ods. 8 sa na konci pripájajú tieto slová: „v súlade s § 49 ods. 7.“.

Doplnené znenie upresňuje to, že vykonaná atestácia pedagogického zamestnanca a odborného zamestnanca platí len pre príslušnú kategóriu alebo podkategóriu a príslušný stupeň a odbor vzdelania, v ktorom atestáciu vykonal.

Výbor NR SR pre financie, rozpočet a menu

Výbor NR SR pre zdravotníctvo

**Gestorský výbor odporúča schváliť**

1. V § 61 ods. 14 sa slová „po 1. septembri 2008“ nahrádzajú slovami „po 1. septembri 2005“.

Veľa pedagogických zamestnancov začalo študovať z dôvodu rozšírenia kvalifikácie po roku 2005 až 2007 a končia po 1. septembri 2009, pričom tieto štúdia si platili z vlastných prostriedkov. Ide o formy štúdia, ktoré sú akreditované na vysokých školách, ale aj iné formy, napr. kurzy organizované domácimi a zahraničnými vzdelávacími inštitúciami a taktiež z projektov financovaných z EÚ a krajín EÚ od roku 2005.

Výbor NR SR pre ľudské práva, národnosti a postavenie žien

**Gestorský výbor odporúča neschváliť**

1. § 61 sa dopĺňa odsekom 16, ktorý znie:

„(16) Za bezúhonného pedagogického zamestnanca a za bezúhonného odborného zamestnanca sa na účely tohto zákona považuje aj ten pedagogický zamestnanec a odborný zamestnanec, ktorý bol bezúhonný podľa doterajších predpisov.“.

Keďže návrh zákona prináša v porovnaní s doterajším právnym stavom prísnejšiu úpravu bezúhonnosti je potrebné z dôvodu zabránenia retroaktivity upraviť v prechodných ustanoveniach postup z hľadiska aplikácie ustanovenia § 9 ods. 1 a 2 pre zamestnancov, ktorí vykonávali pedagogickú alebo odbornú činnosť pred nadobudnutím účinnosti tohto zákona.

Výbor NR SR pre financie, rozpočet a menu

Výbor NR SR pre zdravotníctvo

**Gestorský výbor odporúča schváliť**

1. Slová „1. september 2009“ sa v celom texte zákona v čl. I nahrádzajú slovami „1. november 2009“ v príslušnom tvare.

Z dôvodu posunutia účinnosti zákona je potrebné zosúladiť všetky termíny, ktoré majú prepojenie na túto účinnosť.

Výbor NR SR pre financie, rozpočet a menu

Výbor NR SR pre zdravotníctvo

**Gestorský výbor odporúča schváliť**

**K Čl. III**

1. V bode 4 sa slová „Napríklad zákon č.../2009 Z. z. o pedagogických zamestnancoch a o zmene a doplnení niektorých zákonov“ nahrádzajú slovami „Napríklad zákon č.../2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov“.

Úprava v nadväznosti na zmenu názvu návrhu zákona.

Výbor NR SR pre financie, rozpočet a menu

**Gestorský výbor odporúča schváliť**

1. Za bod 7 sa vkladá nový bod 8, ktorý znie:

„8. V § 5 ods. 11 sa na konci bodka nahrádza bodkočiarkou a pripájajú sa tieto slová: „to neplatí pre pedagogického zamestnanca a odborného zamestnanca, ktorý sa do platovej triedy zaraďuje podľa dosiahnutého kariérového stupňa podľa osobitného predpisu11aa).“.“.

Poznámka pod čiarou k odkazu 11aa) znie:

„11aa) § 27 ods. 2 zákona č..../2009 Z. z.“

Doterajšie body 8 až 27 sa označujú ako body 9 až 28.

Predmetným ustanovením sa upravuje znenie zákona o odmeňovaní v nadväznosti na znenie zákona o pedagogických zamestnancoch a odborných zamestnancoch.

Výbor NR SR pre financie, rozpočet a menu

Výbor NR SR pre zdravotníctvo

**Gestorský výbor odporúča schváliť**

1. V bode 8 sa číslo poznámky k odkazu pod čiarou „11aa)“ mení na „11ab)“ a číslo poznámky k odkazu pod čiarou „11ab)“ sa mení na „11ac)“.

Navrhovanou zmenou sa reaguje na zavedenie poznámky pod čiarou 11aa) už v novo navrhovanom bode 8.

Výbor NR SR pre financie, rozpočet a menu

Výbor NR SR pre zdravotníctvo

**Gestorský výbor odporúča schváliť**

1. V 15. bode v § 7 odsek 11 znie:

„(11) Platová tarifa sa pedagogickému zamestnancovi a odbornému zamestnancovi s účinnosťou od 1. januára kalendárneho roka zvyšuje o 1 % za každý celý rok započítanej praxe dosiahnutej k  31. decembru bežného kalendárneho roka.“

Navrhuje sa uplatniť zásadu rovnakého zaobchádzania v oblasti odmeňovania aj u kategórie pedagogických zamestnancov a odborných zamestnancov, aby sa aj týmto zamestnancom od 17 rokov odbornej praxe zvyšoval plat o 1 % za každý rok odbornej praxe, pretože pedagogickí zamestnanci, ktorí vyučujú v rovnakom vyučovacom predmete majú rovnakú prácu ako pedagogickí zamestnanci so započítanou praxou 16 rokov. Vzhľadom na posunutie veku odchodu do dôchodku sa navrhuje vypustiť obmedzenie hornej hranice zvýšenia platu.

Výbor NR SR pre ľudské práva, národnosti a postavenie žien

**Gestorský výbor odporúča neschváliť**

1. V 20. bode sa v § 13a ods. 1 vypúšťa slovo „priamej“.

Navrhovaný zákon o pedagogických zamestnancoch pojem „priama pedagogická činnosť“ nepozná.

Ústavnoprávny výbor NR SR

Výbor NR SR pre financie, rozpočet a menu

Výbor NR SR pre verejnú správu a regionálny rozvoj

Výbor NR SR pre zdravotníctvo

Výbor NR SR pre obranu a bezpečnosť

Výbor NR SR pre ľudské práva, národnosti a postavenie žien

**Gestorský výbor odporúča schváliť**

1. V 20. bode sa v § 13a ods. 2 dopĺňa nové písmeno c), ktoré znie:

„c) výchovného poradcu.“

Navrhuje sa doplniť zoznam špecializovaných činností.

Výbor NR SR pre ľudské práva, národnosti a postavenie žien

**Gestorský výbor odporúča neschváliť**

1. V 20. bode sa § 13b dopĺňa o nový odsek 3, ktorý znie:

„(3) Pedagogickému zamestnancovi, ktorý vykonáva činnosť výchovného poradcu, patrí príplatok za výkon špecializovanej činnosti v sume 5 % platovej tarify platovej triedy, do ktorej je zaradený, zvýšenej o 24 %.“

Doterajší odsek 3 sa označuje ako odsek 4.

Doplnenie nového odseku súvisí s doplnením zoznamu špecializovaných činností v § 13a ods. 2.

Výbor NR SR pre ľudské práva, národnosti a postavenie žien

**Gestorský výbor odporúča neschváliť**

1. V 21. bode sa v § 14 ods. 3 slovo „zamestnanec“ nahrádza slovami „pedagogický zamestnanec alebo odborný zamestnanec“.

Spresnenie ustanovenia.

Ústavnoprávny výbor NR SR

Výbor NR SR pre financie, rozpočet a menu

Výbor NR SR pre verejnú správu a regionálny rozvoj

Výbor NR SR pre zdravotníctvo

Výbor NR SR pre obranu a bezpečnosť

Výbor NR SR pre ľudské práva, národnosti a postavenie žien

**Gestorský výbor odporúča schváliť**

1. Za 25. bod sa vkladá nový 26. bod, ktorý znie:

„26. Za § 28 vkladá nový § 28a, ktorý znie:

„§28a

Okrem zvýšenia stupníc platových taríf pedagogických zamestnancov a odborných zamestnancov podľa § 28 ods. 1 sa platové tarify zvýšia tak, aby platové tarify obidvoch pracovných tried v platových triedach 6 až 12 v rokoch 2010 – 2012 každoročne zvyšovaním k 1. januáru príslušného roka dosiahli rozdiel medzi platovými tarifami

1. 12 % v roku 2010,
2. 14 % v roku 2011,
3. 18 % v roku 2012.“.

Ďalšie body sa prečíslujú.

Návrh zákona o pedagogických zamestnancoch je naviazaný na vzdelávanie pedagogických zamestnancov a odborných zamestnancov a uplatňuje sa zásada objektívnosti, vylúčenie subjektívnych faktorov pri odmeňovaní, motivácie a praktickej realizácie. Vzhľadom na to, že je zároveň naviazaný na zaraďovanie týchto zamestnancov do platových tried a získavanie kreditov, musí byť uplatnený princíp motivácie tak, aby plat zamestnanca rástol a po atestácii neklesal. Súčasná stupnica platových taríf to nezabezpečuje.

Výbor NR SR pre ľudské práva, národnosti a postavenie žien

**Gestorský výbor odporúča neschváliť**

1. V bode 26 sa slová „31. augusta 2009“ nahrádzajú slovami „31.októbra 2009“.“.

Navrhovanou zmenou sa reaguje na posunutú účinnosť zákona.

Výbor NR SR pre financie, rozpočet a menu

Výbor NR SR pre zdravotníctvo

**Gestorský výbor odporúča schváliť**

1. V bode 26 sa v celom texte vrátane nadpisu slová „1.september 2009“ v príslušnom tvare nahrádzajú slovami „1.november 2009“ v príslušnom tvare.

Navrhovanou zmenou sa reaguje na posunutú účinnosť zákona.

Výbor NR SR pre financie, rozpočet a menu

Výbor NR SR pre zdravotníctvo

**Gestorský výbor odporúča schváliť**

1. V bode 26 v § 32b ods. 5 sa slovo „september“ nahrádza slovom „november“.

Navrhovanou zmenou sa reaguje na posunutú účinnosť zákona.

Výbor NR SR pre financie, rozpočet a menu

Výbor NR SR pre zdravotníctvo

**Gestorský výbor odporúča schváliť**

**K Čl. IV**

1. V bode 2 poznámka pod čiarou k odkazu 74 znie:

„74) § 12 a 19 zákona č. .../2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov.“.

Úprava v nadväznosti na zmenu názvu návrhu zákona.

Výbor NR SR pre financie, rozpočet a menu

**Gestorský výbor odporúča schváliť**

**K Čl. V**

1. V bode 2 poznámka pod čiarou k odkazu 30 znie:

„30) § 12 a 19 zákona č. .../2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov.“.

Úprava v nadväznosti na zmenu názvu návrhu zákona.

Výbor NR SR pre financie, rozpočet a menu

**Gestorský výbor odporúča schváliť**

**K Čl. VI**

1. Slovo „septembra“ sa nahrádza slovom „novembra“.

Z dôvodu, že v prípade schválenia návrhu zákona je predpoklad, že jeho zverejnenie v Zbierke zákonov sa uskutoční až v čase školských prázdnin, je potrebné predĺžiť legisvakačnú lehotu tak, aby vykonávacie predpisy po zohľadnení príslušných legislatívnych lehôt a následne oboznámenie sa s týmito predpismi boli v dostatočnom časovom predstihu pred účinnosťou zákona.

Výbor NR SR pre financie, rozpočet a menu

Výbor NR SR pre zdravotníctvo

**Gestorský výbor odporúča schváliť**

Gestorský výbor odporúča Národnej rade Slovenskej republiky hlasovať o návrhoch v bodoch 1 až 76 uvedených v štvrtej časti tejto spoločnej správy nasledovne:

spoločne o bodoch 1–7, 9–30, 32–58, 60-64, 66, 69, 71-76 a tieto **schváliť**,

spoločne o bodoch 8, 31, 59, 65, 67, 68 a 70 a tieto **neschváliť**.

**V.**

Gestorský výbor na základe stanovísk výborov, vyjadrených v ich uzneseniach uvedených pod bodom III. tejto správy, **odporúča** Národnej rade Slovenskej republiky **vládny návrh zákona o pedagogických zamestnancoch a  o zmene a  doplnení niektorých zákonov (tlač 958) schváliť v  znení pozmeňujúcich a doplňujúcich návrhov** uvedených v tejto správe.

Predmetná spoločná správa výborov Národnej rady Slovenskej republiky o výsledku prerokovania vládneho návrhu zákona o pedagogických zamestnancoch a  o zmene a  doplnení niektorých zákonov (tlač 958)bola schválená uznesením Výboru Národnej rady Slovenskej republiky pre vzdelanie, mládež, vedu a šport (gestorský výbor) zo  16. júna 2009 č. 168. Týmto uznesením výbor zároveň poveril spoločnú spravodajkyňu, aby na schôdzi Národnej rady Slovenskej republiky informovala o výsledku rokovania výborov, stanovisku a návrhu gestorského výboru a zároveň ju poveril predložiť návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky .

Bratislava jún 2009

**László Szigeti v. r.**

podpredseda

Výboru NR SR pre vzdelanie, mládež, vedu a šport